ai4bharat/Pralekha huggingface dataset:
نوجوانوں کے امور اور کھیل کود کی وزارت
96 فیصد کھلاڑی سائی این سی او ای پہنچے،اولمپک 2024 کےلئے ٹریننگ دوبارہ شروع کی
اولمپک 2024 کی تیاری کرنے والے 96 فیصد کھلاڑی ملک کے مختلف شہروں میں موجود سائی کے نیشنل سینٹر آف ایکسیلینس  اور متعلقہ مراکز میں ٹریننگ کےلئے پہنچ گئے ہیں۔ یہ کھلاڑی اورنگ آباد،بھوپال،بنگلور،دہلی،لکھنؤ،روہتک اور سونیپت میں ٹریننگ لے رہے ہیں۔اس سے قبل جن کھلاڑیوں نے ٹوکیو اولمپک کےلئے کوالیفائی کیا تھا،انہیں پھرسے این سی او ای اور ایس ٹی سی میں ٹریننگ کےلئے پہنچنے کےلئے کہا گیا تھا۔ٹریننگ کیمپ میں جو کھلاڑی شامل ہورہے ہیں ،ان کےلئے کووڈ -19 کے خطرے کے پیش نظر آر ٹی - پی سی آر ٹیسٹ اور قرنطینہ میں رہنا لازمی کیا گیا ہے۔ کچھ کھلاڑی ابھی فوری طورپر ٹریننگ کیمپ میں شامل نہیں ہو پائے ،وہ دیوالی کے بعد وہاں پہنچیں گے۔ جوکھلاڑی ایک بار این سی او ای کے بائیو ببل میں پہنچ جائیں گے،وہ پھر انفیکشن کے خطرے کے پیش نظر، کیمپ کو چھوڑ کر نہیں جا سکیں گے۔ اسی لئے کھلاڑیوں کو یہ متبادل دیا گیا تھا،کہ یا تو وہ یکم نومبر 2020 تک کیمپ جوائن کرلیں یا پھر دیوالی کے بعد کیمپ جوائن کریں۔
دوبارہ کھیل سرگرمیوں کے شروع ہونے پر نوجوانوں کے امور اور کھیل کے مرکزی وزیر جناب کرن ریجیجو نے کہا’’ٹوکیو جانے والے کھلاڑی پہلے سے ٹریننگ لے رہے ہیں،مجھے خوشی ہے کہ اس دور میں بھی زیادہ سے زیادہ کھلاڑیوں نے کیمپ جوائن کرلیا ہے۔ کھلاڑیوں کا یہ قدم اس بات کو بھی ظاہر کرتا ہےکہ سائی کے ذریعہ ٹریننگ کے دوران ،طے کئے گئے سکیورٹی پروٹوکول پر کھلاڑیوں کو پورا بھروسہ ہے۔کھلاڑیوں کی حفاظت ہماری اولین ترجیح ہے۔ ٹریننگ کے دوران ان کی حفاظت کےلئے سبھی ضروری اقدام کئے جائیں گے۔
ٹریننگ کے مقام پر سکیورٹی کے پیش نظر کلر کوڈنگ کے ساتھ ساتھ سینٹر کو کئی شعبوں میں تقسیم کیا گیا ہے۔ ان اقدام کے ذریعہ کوشش یہ ہے کہ کھلاڑی کسی بھی بیرونی شخص کے رابطے میں نہ آئیں۔ سبھی سکیورٹی معیاروں کو وزارت صحت اور ریاستی حکومتوں کے ذریعہ طے کی گئی ہدایات کی بنیاد پر نافذ کیا گیا ہے۔ ان اقدام کا مقصد یہی ہے کہ کھلاڑی محفوظ ماحول میں رہ کر تربیت حاصل کریں اور اولمپک کی تیاری کرسکیں۔
اس سے پہلے سائی افسروں نے سبھی کھلاڑیوں اور ان کے والدین سے بھی رابطہ کیا ہے۔انہوں نے ان لوگوں کو یہ اطلاع دی کہ کیا سکیورٹی پروٹوکول بنائے گئے ہیں اور انہیں سائی سینٹر پہنچنے سے پہلے یہ بتا دیا گیا تھا کہ ان پروٹوکول پر سبھی کو عمل کرنا پڑے گا۔ جن کھلاڑیوں اور ان کے سرپرستوں سے رابطہ کیا گیا، وہ سبھی سکیورٹی اقدامات سے مطمعین تھے۔
اس کے علاوہ بھارتی کھیل اتھارٹی نے کھلاڑیوں کو این سی او ای/ سائی ٹریننگ سینٹروں پر پہنچنے کےلئے ان کے آنے جانے کا بھی انتظام کیا ہے۔ اس کے تحت جن کھلاڑیوں نے 500 کلومیٹر یا اس سے زیادہ کی دوری کا سفر طے کیا ہے،انہیں ہوائی سفر کا ٹکٹ اور جن کھلاڑیوں نے 500 کلومیٹر سے کم دوری کا سفر طے کیا ہے،انہیں تھرڈ اے سی کا ٹرین کا ٹکٹ مہیا کرایا گیا ہے۔
ن م :ا م
U:6825
(Visitor Counter : 77
صحت اور خاندانی بہبود کی وزارت
کووڈ-19 ویکسینیشن پر پیش رفت
اب تک ملک بھر میں 6.31 لاکھ سے زائد صحت ملازمین کو ویکسین دی جا چکی ہے
آج کسی بھی ریاست سے اے ای ایف آئی کے تشویشناک ؍ خطرناک نوعیت کا کوئی معاملہ سامنے نہیں آیا
ملک گیر سطح پر کووڈ-19 ویکسینیشن پروگرام چوتھے دن بھی کامیابی کے ساتھ جاری رہا۔ کووڈ-19 ویکسینیشن عمل کا آغاز عزت مآب وزیراعظم نے 16 جنوری 2021 کو کیا تھا۔
اب تک 11660 سیشن کے ذریعے 631417صحت ملازمین کو کووڈ-19کی ویکسین دی جا چکی ہے۔عبوری رپورٹ کے مطابق آج شام 6 بجے تک 3800سیشن ہوئے۔
|
|
نمبر شمار
|
|
ریاست ؍ مرکز کے زیر انتظام علاقے
|
|
ویکسین استفادہ کنندگان 
|
|
1
|
|
انڈمان و نکوبار جزائر
|
|
644
|
|
2
|
|
آندھرا پردیش
|
|
58,495
|
|
3
|
|
ارونا چل پردیش
|
|
2,805
|
|
4
|
|
آسام
|
|
7,418
|
|
5
|
|
بہار
|
|
42,085
|
|
6
|
|
چنڈی گڑھ
|
|
469
|
|
7
|
|
چھتیس گڑھ
|
|
10,872
|
|
8
|
|
دادر اور نگر حویلی
|
|
114
|
|
9
|
|
دمن اور دیو
|
|
94
|
|
10
|
|
دلی
|
|
12,441
|
|
11
|
|
گوا
|
|
426
|
|
12
|
|
گجرات
|
|
17,581
|
|
13
|
|
ہریانہ
|
|
24,944
|
|
14
|
|
ہماچل پردیش
|
|
5,049
|
|
15
|
|
جموں و کشمیر
|
|
4,395
|
|
16
|
|
جھارکھنڈ
|
|
8,824
|
|
17
|
|
کرناٹک
|
|
80,686
|
|
18
|
|
کیرالہ
|
|
23,855
|
|
19
|
|
لداخ
|
|
119
|
|
20
|
|
لکش دیپ
|
|
369
|
|
21
|
|
مدھیہ پردیش
|
|
18,174
|
|
22
|
|
مہاراشٹر
|
|
30,247
|
|
23
|
|
منی پور
|
|
1111
|
|
24
|
|
میگھالیہ
|
|
1037
|
|
25
|
|
میزورم
|
|
1091
|
|
26
|
|
ناگالینڈ
|
|
2,286
|
|
27
|
|
اڈیشہ
|
|
55,138
|
|
28
|
|
پڈوچیری
|
|
719
|
|
29
|
|
پنجاب
|
|
5,567
|
|
30
|
|
راجستھان
|
|
30,761
|
|
31
|
|
سکم
|
|
350
|
|
32
|
|
تمل ناڈو
|
|
25,251
|
|
33
|
|
تلنگانہ
|
|
69,405
|
|
34
|
|
تریپورہ
|
|
3,734
|
|
35
|
|
اترپردیش
|
|
22,644
|
|
36
|
|
اتراکھنڈ
|
|
6,107
|
|
37
|
|
مغربی بنگال
|
|
42,093
|
|
38
|
|
دیگر
|
|
14,017
|
||
|
کُل
|
|
6,31,417
ملک گیر سطح پر کووڈ-19 ویکسینیشن کے چوتھے دن شام 6 بجے تک کُل 1،77،368لوگوں کو ویکسین دی گئی۔ آج کی حتمی رپورٹ رات گئے تک تیار ہوگی۔
اب تک اے ای ایف آئی متاثرین میں سے محض 9 لوگوں کو اسپتال میں داخل کرنے کی ضرورت پیش آئی۔ دہلی میں 3 کو اسپتال سے چھٹی مل چکی ہے، جبکہ ایک شخص راجیو گاندھی اسپتال ، شاہدرا میں داخل ہے۔ اتراکھنڈ میں اے ای ایف آئی سے متاثر ایک اور شخص کو اسپتال سے چھٹی مل چکی ہے۔ کرناٹک میں چتر دُرگ کے ضلع اسپتال سے جہاں ایک شخص کو چھٹی مل چکی ہے، وہیں دوسرے شخص کی حالت مستحکم بنی ہوئی ہےاور وہ ڈاکٹروں کے زیر نگرانی ہے۔ چھتیس گڑھ میں بھی ایک شخص کو اسپتال سے چھٹی مل چکی ہے۔ راجستھان میں جس شخص نے اینافائی لیکسس کی علامت پائی گئی تھی، اب وہ بہتر ہے او ر بانگر کے ضلع اسپتال میں زیر نگرانی ہے۔
وزارت دفاع
ڈی آر ڈی او نے اڈیشہ کے ساحل سے درمیانے فاصلے کے زمین سے فضا میں مار کرنے والے میزائل کے بھارتی فوج کے ورژن کا کامیاب تجربہ کیا
نئی دہلی:27؍مارچ2022: دفاعی تحقیق و ترقی کے ادارے  نے 27 مارچ 2022 کو اڈیشہ کے ساحل سے دور چاندی پور میں انٹیگریٹڈ ٹیسٹ رینج میں میڈیم رینج سرفیس ٹو ایئر میزائل  کے انڈین آرمی ورژن کے دو کامیاب تجربے کئے۔ فلائٹ ٹیسٹ تیز رفتار فضائی اہداف کے خلاف براہ راست فائرنگ کے ٹرائلز کے حصے کے طور پر کیے گئے تھے۔ میزائلوں نے ہوائی اہداف کو روکا اور انہیں مکمل طور پر تباہ کر دیا، دونوں رینجوں پر براہ راست حملے درج کیے گئے۔ پہلا لانچ درمیانی اونچائی والے طویل فاصلے کے ہدف کو روکنا تھا اور دوسرا کم اونچائی والے مختصر فاصلے کے ہدف کی صلاحیت کو ثابت کرنا تھا۔
یہ ایم آر ایس اے ایم ویرینٹ ایک سطح سے ہوا میں مار کرنے والا میزائل ہے جسے مشترکہ طور پر ڈی آر ڈی او اور اسرائیل ایرو اسپیس انڈسٹریز ، اسرائیل نے ہندوستانی فوج کے استعمال کے لیے تیار کیا ہے۔ ایم آر ایس اے ایم آرمی ویپن سسٹم میں ملٹی فنکشن راڈار، موبائل لانچر سسٹم اور دیگر گاڑیاں شامل ہیں۔ پرواز کے ٹیسٹ ہتھیاروں کے نظام کے ساتھ ڈیلیوریبل اعداد و شمار میں کئے گئے تھے۔ ہتھیاروں کے نظام کی کارکردگی کی توثیق رینج آلات جیسے راڈار، الیکٹرو آپٹیکل ٹریکنگ سسٹم اور آئی ٹی آر، چاندی پور کی طرف سے تعینات ٹیلی میٹری کے ذریعے کی گئی پرواز کے ڈیٹا کے ذریعے کی گئی۔ فلائٹ ٹیسٹ ڈی آر ڈی او اور ہندوستانی فوج کے سینئر عہدیداروں کی موجودگی میں کیا گیا۔
وزیر دفاع جناب راج ناتھ سنگھ نے ایم آر ایس اے ایم- آرمی کے کامیاب فلائٹ ٹرائلز کے لیے ،ڈی آر ڈی او، ہندوستانی فوج اور صنعت کو مبارکباد دی ہے۔ انہوں نے کہا کہ ’’دونوں کامیاب تجربات سے ہتھیاروں کے نظام کی قابلیت کا پتہ چلتا ہے کہ وہ اہم فاصلے پر اہداف کو نشانہ بنا سکتے ہیں۔‘‘
ڈاکٹر جی ستیش ریڈی، سکریٹری، ڈپارٹمنٹ آف ڈیفنس ریسرچ اینڈ ڈیولپمنٹ اور چیئرمین، ڈی آر ڈی او نے ایم آر ایس اے ایم کے آرمی ورژن کے کامیاب فلائٹ ٹیسٹ میں شامل ٹیموں کی ستائش کی اور کہا کہ یہ ٹیسٹ ’آتم نر بھر بھارت‘ کے لیے بڑی کامیابیاں ہیں۔
وزیراعظم کا دفتر
وزیراعظم نے نیوکلیائی تکڑی کی تکمیل پر آئی این ایس اریہنٹ کے عملہ کو مبارک باد دی
نئی دلّی، 5/نومبر۔ وزیراعظم جناب نریندر مودی نے آج دفاعی نیوکلیائی آبدوز  آئی این ایس اریہنٹ کے عملہ کا استقبال کیا۔ اس آبدوز نے حال ہی میں اپنی پہلی دفاعی گشت مکمل کی ہے اور ملک کی پہلی دفاعی نیوکلیائی تکڑی بھی مکمل کی ہے۔
ہندوستان کے نیوکلیائی تکڑی کی تکمیل کے لئے آئی این ایس اریہنٹ کی کامیاب تعیناتی کی اہمیت پر زور دیتے ہوئے وزیراعظم نے اس حصولیابی مشن کی کامیابی کے لئے، جس نے ہندوستان کو چند، ان ممالک میں شامل کردیا ہے جو ایس ایس بی این کی ڈیزائن تیاری اور اس کی کارروائی کی صلاحیت رکھتے ہیں۔
یہ کہتے ہوئے کہ ایس ایس بی این کی اندرون ملک تیاری اور اس کی سرگرمی اس بات کا ثبوت ہے کہ ملک کو ٹیکنالوجیکل طاقت حاصل ہوئی ہے اور اس کا تال میل نیز تسلسل سب کے لئے باعث تشویش ہے۔ وزیراعظم نے اس کارروائی میں شامل تمام عملہ کی تندہی، لگن اور ملک کی حفاظت کو بہتر بنانے کے لئے ان کا شکریہ ادا کیا۔
وزیراعظم نے ہندوستان کے سپاہیوں کے حوصلے، عزم اور صلاحیت کی تعریف کرتے ہوئے ان سائنس دانوں کو بھی مبارک باد دی جنھوں نے انتہائی پیچیدہ نیوکلیائی تجربات کرکے سائنسی حصول کی انتھک کوششوں اور نیوکلیائی آبدوز کو قابل اعتبار بناکر تمام سوالات اور شکوک و شبہات کا ازالہ کیا ہے۔
وزیراعظم نے کہا کہ ہندوستان کے عوام ہندوستان کے ’شکتی مان‘  بننے اور نیا ہندوستان بننے کی خواہش رکھتے ہیں۔ ان سائنس دانوں نے اس راہ میں حائل تمام چیلنجوں پر قابو پانے کی انتھک کوشش کی ہے۔ انھوں نے کہا کہ مضبوط ہندوستان کروڑوں ہندوستانیوں کی توقعات اور خواہشات کی تکمیل کرے گا اور وہ عالمی امن و استحکام خصوصاً دنیا میں موجود غیریقینی صورت حال اور بے چینی کو دور کرنے کے لئے اہم ذریعہ بھی بنے گا۔
وزیراعظم نے دیوالی یعنی روشنی کے تہوار کے موقع پر تمام شرکاء اور ان کے کنبے کو مبارک باد پیش کی۔ انھوں نے امید ظاہر کی کہ جس طرح روشنی سے تاریکی اور تمام ڈر و خوف دور ہوتے ہیں اسی طرح آئی این ایس اریہنٹ ملک کے لئے بے خوفی کا جذبہ پیدا کرے گا۔
بحیثیت ایک ذمہ دار ملک کے طور پر ہندوستان نے اپنے نیوکلیئر کمانڈ اتھارٹی کے تحت ایک مضبوط نیوکلیائی کمان اور کنٹرول بنایا ہے، نیز سلامتی کو مؤثر طور پر یقینی بنانے علاوہ سخت سیاسی کنٹرول قائم کیا ہے۔ ہندوستان کم از کم مزاحمتی اور اس کے پہلے استعمال نہ کرنے کے فیصلے کا ایک بار پھر اعادہ کرتا ہے، کیونکہ 4جنوری 2003 کو اس وقت کے وزیراعظم جناب اٹل بہاری واجپئی کی صدارت میں سلامتی سے متعلق کابینہ کی میٹنگ میں یہ فیصلہ لیا گیا تھا۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
U-5640
(Visitor Counter : 129
سائنس اور ٹیکنالوجی کی وزارت
خواتین میں ری پروڈکشن کے تعلق سے تحقیق کے شعبے میں اہم تعاون کے لئے خاتون سائنسداں کو ایس ای آر بی ویمین ایکسی لینس ایوارڈ دیا گیا
نئی دہلی، 24 مارچ 2021: انڈین کونسل آف میڈیکل ریسرچ  کے نیشنل انسٹی ٹیوٹ فار ریسرچ اِن ری- پروڈیکٹیو ہیلتھ کے اسٹرکچرل بایولوجی ڈویژن کی سائنٹسٹ ڈاکٹر انتارا بنرجی کو ری – پروڈکشن سے متعلق تکنیک کے لئے کارآمد انڈوکرینولوجی کو سمجھنے کے معاملے میں اہم تعاون دینے کے لئے 2021 کا ایس ای آر بی ویمین ایکسی لینس ایوارڈ دیا گیا۔
سائنس اور ٹکنالوجی محکمے کے سائنس اینڈ انجنیئرنگ ریسرچ بورڈ  کے ذریعہ شروع کئے گئے اس انعام کے تحت سائنس اور انجنیئرنگ کے شعبے میں تحقیق کرنے والی نوجوان خاتون سائنسدانوں کی نمایاں تحقیقی حصولیابیوں کا اعتراف کیا جاتا ہے اور انہیں انعام سے نوازا جاتا ہے۔
یہ تحقیق ، ری –پروڈکشن کے عمل میں اہم کردار ادا کرنے والے فالیکل - اسٹیمولیٹنگ ہارمون  اور اس کے ری سیپٹر اور خواتین میں اووا یا بیضوں کو فروغ دے کر تولیدی عمل میں مرکزی کردار اد ا کرنے والے پروٹین سے متعلق ہے ۔
ایف ایس ایچ آر کے تعلق سے ڈاکٹر بنرجی کے ذہن میں طویل عرصے سے تجسس تھا۔ اپنے ڈاکٹرل مقالے میں انہوں نے کسی بھی دودھ پلانے والی جاندار کے تولیدی نظام میں اہم کردار ادا کرنے والے اس ہارمون ریسیپٹر کے بارے میں تحقیق کی تھی۔ اس تحقیق نے بعد میں انہیں ایف ایس ایچ آر میں موجود ایکسٹرا سیلیولر باقیات کی شناخت کرنے میں مدد کی ، جو ایف ایس ایچ - ایف ایس ایچ آر کے رابطے کے لئے انتہائی اہم ہے اور اس طرح جی -پروٹین سے آراستہ ریسیپٹر کے کام میں ان َخلیوں کے باقیات کے کردار کے بارے میں زیادہ جانکاری فراہم کراتے ہیں۔
ڈاکٹر بنرجی نے بتایا کہ انہوں نے سائٹ - ڈائریکٹیڈ میو ٹے جینیسس نظریہ کے نام سے پہچانے جانے والے طریق کار کے ذریعہ ایف ایس ایچ آر کے ایکسٹرا سیلیولر لوپس پر موجود باقیات کی شناخت کی ، جو کہ ہارمون ریسیپٹرانٹریکشن کے لئے انتہائی اہم ہیں اور اس کے لئے میوٹینٹس کے پیداہونے کی صورت اور اس کی شناخت کا کام بھی کیا گیا۔انہوں نے بتایا کہ پیتھو فزیولوجی کو سمجھنے کے لئے ایف ایس ایچ آر میوٹیشن کے دو فطری طریقے سے ہونے والے فنکشنل علامات کو بھی جاننے کی کوشش کی گئی ہے۔
ان کے اس کام میں ایف ایس ایچ آر کے کام کو متاثر کرنے کے لئے ذمہ دار کچھ فطری طور پر پیداہونے والے میوٹیشنس کے فنکشنل درجہ بندی کو پہچاننے میں مدد کی ہے۔اس طرح ری – پروڈکٹیو پیتھالوجی کو بھی سمجھنے میں مدد ملی۔
ڈاکٹر بنرجی نے اپنے گروپ ے ساتھ سن بلوغ جیسے بایولوجیکل سنگ میل کو سمجھنے کے لئے بھی ایک تحقیق شروع کی ہے۔ سن بلوغ سے متعلق یہ ایک جسمانی عمل ہے، جس میں ایک بچے کا جسم ایک بالغ جسم میں تبدیل ہوکر جنسی ری –پروڈکشن کے قابل ہوتا ہے۔ نیورو پیپٹائڈ ہارمون کس پیپٹین -1 یا اس کے ری سیپٹرمیں میوٹیشن آنے سے کسی بچے / بچی میں سن بلوغت کی حالت وقت سے پہلے آجاتی ہے۔ ڈاکٹر بنرجی نے بتایا کہ ان کا گروپ اسی کی تحقیق کررہا ہے۔ ان کے گروپ میں سائنسداں بچوں کے امراض کے ماہر اور ماہر جینیات شامل ہیں۔
مزید جانکاری کے لئے ڈاکٹر انتارا بنرجی سے  پررابطہ کیا جاسکتا ہے۔
اسٹیل کی وزارت
ملک میں کُل 977 اسٹیل پلانٹ ہیں
نئی دہلی ، 3 فروری / اسٹیل کےمرکزی وزیرجناب دھرمیندر پردھان نےآج لوک سبھا میں پوچھے گئے ایک سوال کے تحریری جواب میں اطلاع فراہم کی کہ ملک میں اسٹیل پلانٹوں کی کُل تعدا د 977 ہے ۔ سرکاری سیکٹر میں نگر نار ، چھتیس گڑھ میں این ایم ڈی سی میں فی الحال کام چل رہاہے ، جوکہ ایک گرین فیلڈ اسٹیل پلانٹ ہے ۔ اسٹیل ایک ایسا سیکٹر ہے ، جسے ریگو لیٹ نہیں کیا گیا ہے ، جہاں بازار کی قوتوں اور تجارتی معاملات کا فیصلہ نئے اسٹیل پلانٹوں کی تعمیر پر ہوتا ہے ۔
گذشتہ تین برس کے دوران اسٹیل کی در آمدات میں اضافہ ہواہے ۔ 17-2016 ء میں اسٹیل کی در آمدات 7.23 ملین ٹن تھی ، جو 19-2018 ء میں بڑھ کر7.84 ملین ٹن ہو گئی ہے ۔ درج ذیل گو شوارے سے یہ بات واضح ہوتی ہے :
|
|
اسٹیل کی در آمدات 
|
|
سال
|
|
در آمدات
|
|
2016-17 ء
|
|
7.23
|
|
2017-18 ء
|
|
7.48
|
|
2018-19 ء
|
|
7.84
|
|
ماخذ : جے پی سی
تاہم ، گھریلو اسٹیل کی پیداوار ، اِن در آمدات کے باوجود مسلسل بڑھ رہی ہے ۔ مینو فیکچرنگ سیکٹر کے ساتھ ساتھ مشینری اور آٹو موبائل کی ملک کی بر آمدات کو تعاون فراہم کرنے کے لئے مخصوص اسٹیل گریڈوں کی در آمدات کی جاتی ہے ۔ یہ وہ اسٹیل ہے ، جس کی ملک میں مناسب مقدار میں مینو فیکچرنگ نہیں کی جاتی ہے ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن ۔ م ع ۔ ع ا )
U.No. 509
(Visitor Counter : 55
وزارت دفاع
کارگل وجے دِوس کے 20سال مکمل ہونے پر تقریب
رکھشا منتری نے کارگل وجے دِوس کے 20سال مکمل ہونے پر 14 جولائی 2019 کو فتح کی مشعل روشن کی
نئیدہلی15 جولائی ۔سال 2019 آپریشن وجے دوس کے کامیابی کے 20 سال کے موقع پر منایا جارہا ہے ،جس میں بھارتی فوج کے جوانوں نے خطرناک راستوں ، خراب موسم اور بہت سی دیگر مشکلات پر قابو پاتے ہوئے اونچے پہاڑوں پر قبضہ کئے ہوئے دشمن کی فوج کےخلاف کارگل جنگ جیتی تھی ۔اس موقع پر بھارتی فوج اُن بہادر جوانوں کی یاد میں فتح کا جشن منارہی ہے ، جنہوں نے اس جنگ کو جیتنے کے لئے جام شہادت نوش کیا تھا۔
اس تقریب کے سلسلے میں ، جو بڑے پروگرام مرتب کئے گئے ہیں ،ان میں نئی دہلی کے نیشنل وارمیموریل سے لے کر دراس کے کارگل وار میموریل تک فتح کی مشعل کو ریلے کرنا بھی شامل ہے ۔فتح کی یہ مشعل کارگل کے جنگی شہیدوں کی جرأ ت مندی کی علامت ہے۔ عزت مآب رکھشا منتری جناب راج ناتھ سنگھ نے 14 جولائی 2019 کو سی او اے ایس جنرل بپن راوت کے ساتھ اس مشعل کو روشن کیا اوراس کے بعد پی وی سی صوبیدار سنجے کمار نے فوج کے ایک سرکردہ شوٹر صوبیدار جیتورائے کو یہ مشعل دی ، جو پہلے مشعل بردار بنے ۔
اس تقریب میں شمالی کمان کے جنرل آفیسر کمانڈنگ ان چیف لیفٹیننٹ جنرل رنبیر سنگھ ، فائر اینڈ فیوری کور کے لیفٹیننٹ جنرل وائی کے جوشی اور بڑی تعداد میں افسروں نیز سول شخصیات نے شرکت کی ۔
فتح کی یہ مشعل بھارتی فوج کے سرکردہ کھلاڑیوں اور جنگی بہادروں کے ذریعہ لے جائی جائے گی ۔ یہ شمالی بھارت کے 9 بڑے قصبوں /شہروں سے ہوکر گزرے گی اور آخر کار 26 جولائی 2019 کو دراس میں کارگل وار میموریل پہنچے گی ، جہاں سی او اے ایس اسے وصول کریں گے۔مشعل کے ریلے کے پورے راستے پر بھارتی فوج کے افراد اُن جانبازوں کو خرا ج عقیدت پیش کریں گے ، جنہوں نے قوم کی بڑی بہادری سے جنگ کی ۔
فتح کی مشعل کا ڈیزائن اُن لافانی فوجیوں کے جذبے ،جرأت اورجانبازی سے فیضان حاصل کرتے ہوئے بنایا گیا ہے ، جنہوں نے بھارتی فوج کی بہترین روایات کے مطابق مادر وطن ک ےلئے بہترین قربانی پیش کی ۔ یہ مشعل تانبے ، پیتل اور لکڑی سے بنائی گئی ہے ، جو ہمارے شہیدجانبازوں کے عزم اور اتحاد کی علامت ہے ۔ مشعل کا اوپر کا حصہ دھات کا بنا ہوا ہے ، جس پر امر جوان کھدا ہو اہے ۔مشعل کا نیچے کا حصہ لکڑی کا ہے ،جس میں سونے کے حروف میں امر جوان کے 20 نقش کندہ ہیں ، جن سے کارگل فتح کی 20 سالہ رو ایت کی عکاسی ہوتی ہے ۔
فتح کی یہ مشعل اور نیشنل وار میموریل سے کارگل وار میموریل تک کا اس کا سفر کارگل وجے دوس کی 20 ویں سالگرہ کے تھیم کو واضح طورپر ہمارے سامنے پیش کرتا ہے۔ یہ تھیم ہے ’ ری ممبر ،ری جوائس اینڈ ری نیو ‘ ہم اپنے فوجیوں کو ان کی قربانیوں کے ذریعہ یاد 
کرتے ہیں ۔ ہم کارگل کی فتح کی تقریب کے ذریعہ خوشی  مناتے ہیں اور ہم ترنگے کے وقار کے تحفظ کے اپنے عزم کی تجدید  کرتے ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
U-3104
(Visitor Counter : 68
وزارت دفاع
رکشا منتری جناب راجناتھ سنگھ نے 1971 کی جنگ میں ہندوستان کی فتح کی یاد میں وجے دیوس کے موقع پر نیشنل وار میموریل پر گلہائے عقیدت پیش کیے
رکشا منتری جناب راجناتھ سنگھ نے 16 دسمبر، 2022 کو وجے دیوس کے موقع پر نئی دہلی میں واقع نیشنل وار میموریل پر گلہائے عقیدت پیش کیے۔ رکشا منتری کے ساتھ رکشا راجیہ منتری جناب اجے بھٹ، چیف آف ڈیفنس اسٹاف جنرل انل چوہان، فضائیہ کے سربراہ ایئر چیف مارشل وی آر چودھری، آرمی چیف جنرل منوج پانڈے، ڈیفنس سکریٹری جناب گریدھر ارمنے اور بحریہ کے نائب سربراہ وائس ایڈمرل ایس این گھورمڑے نے 1970 کی جنگ میں بہادری سے لڑ کر قوم کی خدمت میں اپنی جان نثار کرنے والے مسلح دستوں کے جوانوں کو خراج عقیدت پیش کیا۔
وزیٹر بک میں اپنے پیغام میں رکشا منتری نے لکھا: ’’ملک ان بہادروں کا احسان مند رہے گا جنہوں نے ملک کی سلامتی کی حفاظت کرتے ہوئے سب سے بڑی قربانی دی۔ ہم ان کے اصولوں اور اقدار کے ساتھ ترقی کی راہ پر آگے بڑھتے رہیں گے۔‘‘
اس سے پہلے جناب راجناتھ سنگھ نے ایک ٹوئٹ میں 1971 کی جنگ کو غیر انسانیت پر انسانیت کی فتح، برائی اور بھلائی اور نا انصافی پر انصاف کی جیت قرار دیا تھا۔
اپنے پیغام میں رکشا راجیہ منتری جناب اجے بھٹ نے لکھا: ’’جنگ میں پاکستان کی شکست اور بنگلہ دیش کی آزادی جمہوریت اور آزادی کے اصولوں کو برقرار رکھنے کے لیے ہندوستان کے عزم کی مثال ہے۔‘‘
چیف آف ڈیفنس اسٹاف جنرل انل چوہان نے لکھا: ’’ہمارے مسلح دستے مادر وطن کے لیے زیادہ سے زیادہ کامیابی اور اعزاز کا کام انجام دیتے رہیں اور ملک کی تعمیر میں بے پناہ تعاون پیش کریں۔‘‘
نوجوانوں کے امور اور کھیل کود کی وزارت
ایس اے آئی مختلف تربیتی مراکز میں زیر تربیت افراد کے لئے سفر کا انتظام کرے گا،کیونکہ ملک بھر میں ٹریننگ دوبارہ شروع ہونے جارہی ہے
ٹوکیو اولمپکس اور پیرالمپکس کو مد نظر رکھتے ہوئے یکم نومبر سے ملک بھر کے ایس اے آئی تربیتی مراکز میں کھیلوں کی سرگرمیاں دوبارہ شروع ہو رہی ہیں۔
موجودہ کووڈ-19حالات اور ایتھلیٹوں کو وائرس کا شکار ہونے سے بچانے کے پیش نظر اسپورٹ اتھارٹی آف انڈیا نے این سی او ای ایس؍ایس اے آئی تربیتی مراکز کے اُن ایتھیلٹوں کے لئے ٹرانسپور ٹ کے انتظامات کرنے کا فیصلہ کیا ہے، جنہیں اپنی ٹریننگ سہولت میں شامل ہونا ہے۔یہ اس اچانک صورت حال کی وجہ سے ہے، جو اس سال مارچ میں اس وقت پیش آئی تھی، جب ایتھیلٹوں کو کورونا وائرس کی وجہ سے واپس انہیں گھر بھیجنا پڑا تھا۔ یہ فیصلہ کیا گیا ہے کہ وہ کھلاڑی جنہیں 500کلومیٹر سے زیادہ کا سفر کرنا ہے، انہیں ہوائی ٹکٹ دیا جائے گا، جبکہ وہ کھلاڑی جو 500کلومیٹر سے کم کا سفر کریں گے ، وہ ٹرین کی تھرڈ اے سی میں سفر کرسکتے ہیں۔
مزیر برآں ایس اے آئی مراکز میں ٹریننگ کی بحالی کے لئے بایو-ببل تیار کرنے کے لئے یہ فیصلہ کیاگیا ہے کہ تمام کوچوں اور این سی او ای ؍ایس ٹی سی کے معاون عملے کو رہائش فراہم کیا جائے۔مستقل اور ٹھیکے کے عملہ کو سرکاری خرچ پر رہائش فراہم کی جائے گی۔
ایس اے آئی حکام نے تمام کھلاڑیوں اور ان کےوالدین سے رابطہ کرکے انہیں ایس اے آئی کے ایس او پی کے بارے میں مطلع کیا ہے، جن پر عمل کیا جانا ایس اے آئی مراکز میں شامل ہونے سے پہلے اور اس کے بعد میں ضروری ہے۔کھلاڑیوں کو اگر وہ اپنے کنبوں کے ساتھ دیوالی منانا چاہتے ہیں تو انہیں دیوالی کے بعد ایس اے آئی مراکز میں شامل ہونے کا متبادل بھی دیا گیا ہے، ایک بار جب وہ بایو ببل ایکسپوزر میں ہوجائیں گے، اس کے نتیجے میں ان کی صحت کو خطرہ لاحق ہوسکتا ہے۔
قبل ازیں اس سال کے مارچ میں کورونا وباء پھوٹ پڑنے کی وجہ سے اور حکومتی ایڈوائزری کے پیش نظر ایس اے آئی نے فعال احتیاطی اقدامات اختیار کئے تھے اور تمام علاقائی سربراہوں کو ہدایات جاری کردی گئی تھیں۔ اسی کے ساتھ این سی او ای اور ایس ٹی سی میں تمام ٹریننگ 17 مارچ سے معطل کردی گئی ہیں اور 20 مارچ تک ہاسٹل سہولتوں کو کھلا رکھا گیا ہے، تاکہ کھلاڑیوں کو کسی قسم کی کوئی پریشانی نہ ہو۔ایس اے آئی مراکز کے متعلقہ ریجنل ڈائریکٹر سے کہا گیا ہے کہ وہ ان کھلاڑیوں کی واپسی کا راستہ ہموار کریں ، جن کے ساتھ 400 کلو میٹر سے زیادہ دوری پر ہیں، انہیں ہوائی جہاز سے بھیجا جائے گا اور 400 کلومیٹر سے اندر والوں کو اے سی تھری ٹائر ٹرین سے بھیجا جائے گا۔
شہری ہوابازی کی وزارت
اڑان 4.0 کے پہلے مرحلے کے تحت 78نئے روٹوں کی شناخت اور منظوری دی گئی ہے
آر سی ایس اڑان کےتحت 2024 تک 100 ہوائی اڈے /ہیلی کاپٹر اڈے/ آبی ایروڈروم تعمیر کیے جانے ہیں
شہری ہوائی بازی کے وزیر مملکت  جناب ہردیپ سنگھ پوری نے، آج راجیہ سبھا میں ایک سوال کے تحریری جواب میں مطلع کیا کہ علاقائی کنیکٹیویٹی اسکیم - اڑے دیش کا عام ناگرک  ، ماقبل کووڈ کے تحت بولی لگانے کے تین مراحل کے بعد 688 مجاز روٹس عطا کیے گئے۔ جن میں سے 281 روٹوں پر پروازیں شروع کردی گئی ہیں۔ 25 مارچ2020 سے 24 مئی 2020 تک مقامی پرواز آپریشن کی معطلی کے بعد مقامی فضائی خدمات بشمول آر سی ایس آپریشن 25 مئی 2020 کی تاریخ سے دوبارہ شروع ہوگئے۔ ایئرلائنس مرحلہ وار انداز میں اعلان کردہ آر سی ایس روٹوں کو شروع کررہی ہیں۔ مزیں برآں اڑان 4.0 کے پہلے مرحلے کے تحت 78 نئے روٹوں کی نشاندہی اور منظوری دی گئی۔ تنفیضی ایجنسی ائیرپورٹ اتھارٹی آف انڈیا ان روٹوں کو منتخب ایئرلائن آپریٹروں  کودینے کے مرحلے میں ہے۔
آر سی ایس اڑان کے تحت دیے گئے اور اعلان کردہ روٹوں کی تفصیلات کیلئے یہاں کلک کریں 
چند اڑان روٹوں پر فضائی خدمات شروع نہ کرنے کی کچھ وجوہات درج ذیل ہیں:
(i آراضی کی عدم دستیابی کے سبب شہری ہوائی اڈوں پر بنیادی ڈھانچے کی کمی، ایئرپورٹ آپریٹروں کے ذریعے ضابطوں کی تعمیل میں تاخیر، ہوائی اڈوں تک سڑک رابطے کی کمی۔
(ii ایئرلائنسوں کے ذریعے شیڈول کم میوٹرآپریٹرس پرمٹ حاصل کرنے سے متعلق طریقہ کار کی عدم تکمیل۔
کووڈ-19 کے سبب ہوائی اڈوں میں سول کاموں کے آغاز میں تاخیر ہوئی۔ اسی طرح فضائی آپریشن کی معطلی کے سبب نئے روٹوں پر فضائی خدمات کا آغاز متاثر ہوا۔
بولی لگانے کے چوتھے مرحلے کا آغاز 3دسمبر2019 کو ہوا، آرسی ایس اڑان کے تحت بولی کے متعدد مراحل میں منظوری دیے گئے 100 ہوائی اڈوں/ ہیلی کاپٹر اڈوں/ آبی ایروڈرومس 2024 تک تعمیر کیے جانے ہیں۔
امور داخلہ کی وزارت
وزیر اعظم جناب نریندر مودی نے انتہائی شدید سمندری طوفان ' امفنے ' سے متعلق تیاریوں کا جائزہ لیا ، جو 20 مئی ، 2020 ء کو ساحل سے ٹکرائے گا
نئی دلّی ،19 مئی / سمندری طوفان ' امفنے ' نے خلیجِ بنگال میں انتہائی شدید طوفان کی شکل اختیار کر لی ہے ۔ وزیر اعظم نریندر مودی نے انتہائی شدید سمندری طوفان ' امفنے ' سے پیدا ہونے والی صورت حال سے نمٹنے کے لئے متعلقہ ریاستوں اور مرکزی وزارتوں / ایجنسیوں کی تیاریوں کا جائزہ لیا ۔ اس میٹنگ میں امورِ داخلہ کے مرکزی وزیر امت شاہ اور حکومتِ ہند کے سینئر عہدیداروں کے علاوہ ، آئی ایم ڈی ، این ڈی ایم اے اور این ڈی آر ایف کے سینئر عہدیدار موجود تھے ۔
بھارتی محکمۂ موسمایت  نے مطلع کیا ہے کہ انتہائی شدید طوفان کے 20 مئی ، 2020 ء کو سہ پہر کے وقت مغربی بنگال کے ساحل سے ٹکرانے کی امید ہے ۔ اس شدید طوفان کے ساتھ 195 کلو میٹر فی گھنٹے کی رفتار سے انتہائی تیز ہوائیں چلیں گی ۔ اس کی وجہ سے ریاست کے ساحلی اضلاع میں تیز اور انتہائی شدید بارش ہونے کا امکان ہے ۔
مغربی بنگال میں مشرقی میدنی پور ، جنوبی اور شمالی 24 پرگنہ ، ہاوڑہ ، ہبلی اور کولکاتہ اضلاع سب سے زیادہ متاثر ہوں گے ۔ اس طوفان سے جگت سنگھ پور ، کیندر پاڑہ ، بھدرک اور بالا سور سمیت شمالی اڈیشہ کے ساحلی اضلاع کے متاثر ہونے کا امکان ہے ۔
آئی ایم ڈی نے خبردار کیا ہے کہ مغربی بنگال میں طوفان کے سبب جنوبی اور شمالی 24 پرگنہ کے ساحلی اور نشیبی علاقوں میں 4 سے 5 میٹر تک اونچی سمندری لہریں ٹکرا سکتی ہیں ، مشرقی میدنی پور میں 3 سے 4 میٹر تک اونچی لہریں ساحل سے ٹکرائیں گی ۔ اس سمندری طوفان سے مغربی بنگال کے ساحلی اضلاع میں زبردست تباہی ہو سکتی ہے ۔
وزیر اعظم نے سمندری طوفان سے متاثر ہونے والے تمام علاقوں سے سبھی لوگوں کو نکال کر محفوظ مقامات تک پہنچانے اور ضروری اشیاء کی مناسب سپلائی کو بر قرار رکھنے کے لئے تمام ضروری اقدامات کرنے کی ہدایت دی ہے ۔
تمام متعلہ محکموں کو مشورہ دیا گیا ہے کہ وہ سمندری طوفان سے ہونے والی تباہی کی صورت میں لازمی خدمات جیسے بجلی ، ٹیلی مواصلات کے رکھ رکھاؤ کو یقینی بنانے کے لئے مناسب تیاری کریں اور وقت پر تمام تیاریوں کا جائزہ لیں ۔ انہیں یہ بھی ہدایت دی گئی ہے کہ وہ کسی تباہی کی صورت میں خدمات کو فوراً بحال کرنے کو یقینی بنائیں ۔
بھارتی کوسٹ گارڈ اور بحریہ نے بچاؤ اور امدادی کاموں کے لئے بحری جہاز اور ہیلی کاپٹر تعینات کئے ہیں ۔ ان ریاستوں میں فوج اور فضائیہ کے یونٹوں کو بھی پوری طرح چوکس رکھا گیا ہے ۔
این ڈی آر ایف نے اڈیشہ اور مغربی بنگال میں 25 ٹیمیں تعینات کی ہیں ۔ اس کے علاوہ ، 12 ٹیموں کو تیار رہنے کو کہا گیا ہے ۔ ان ٹیموں کو تمام ضروری ساز و سامان جیسے کشتیاں ، پیڑ کاٹنے والے کٹر ، ٹیلی مواصلات کے سامان وغیرہ سے لیس کیا گیا ہے ۔
آئی ایم ڈی تمام متعلقہ ریاستوں کے لئے تازہ ترین پیشگوئی کے بلیٹن جاری کر رہا ہے ۔ وزارتِ داخلہ بھی ریاستی حکومتوں کے ساتھ مسلسل رابطے میں ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2623
(